Draplavý

Prírodná rezervácia Draplavý sa nachádza asi 2 km severovýchodne od kostola v Starých Hamroch v Lysohorskej hornatine v Moravsko-sliezskych Beskydoch. 

 Ochrana 
Dôvodom pre vyhlásenie PR bola snaha o ochranu malého zvyšku pôvodnej pralesovej jedľobučiny.

 Botanika 
Územie PR pokrývajú väčšinou druhotné kultúrne smrekové lesy so smrekom obyčajným (Picea abies). Pôvodný jedľobukový prales zostal zachovaný iba na strmých brehoch potoka. 

V bylinnom poschodí rastú typické druhy kvetnatých bučín ako lipkavec marinkový (Galium odoratum), hluchavník horský (Lamium montanum) a bažanka trváca (Mercurialis perennis).

 Zoológia 
Územie rezervácie je významné ako hniezdisko vzácnych druhov vtákov ako je napríklad muchárik malý (Ficedula parva), bocian čierny (Ciconia nigra) a holub plúžik (Columba oenas). 

 Referencie 

 Pozri aj 
 Chránená krajinná oblasť Beskydy

 Externé odkazy 
 PR Draplavý 

Kategória:Chránená krajinná oblasť Beskydy
Kategória:Chránené územia v okrese Frýdek-Místek
Kategória:Pralesy v Česku
Kategória:Územia európskeho významu v Česku
Kategória:Staré Hamry